35.22 REGOLAMENTIDWAR DRITTIJIET GĦALL-FAĊILITAJIET TAL-PARK NAZZJONALI ĠEWWA TA’ QALI L-AVVIŻ LEGALI 85 tal-2010. L-AVVIŻ LEGALI 85 tal-2010. 1. Titolu. It-titolu ta’ dawn ir-regolamenti hu Regolamenti dwar Drittijiet għall-Faċilitajiet tal-Park Nazzjonali ġewwa Ta’ Qali. Tifsir. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra- " il-Ministru " tfisser il-Ministru responsabbli għall-parks nazzjonali, u "Ministeru" għandha tiftiehem skondhekk; " Park" tfisser il-Park Nazzjonali ġewwa Ta’ Qali, kif jidher fuq il-pjan ta li hemm fit-Tieni Skeda; " Taqsima responsabbli għall-Park " tfisser it-Taqsima responsabbli għall-Park, Park Nazzjonali u Restawr tal-Kampanja -Ta’ Qali, li hija responsabbli għall-imaniġġjar u l-amministrazzjoni tal-Park fi ħdan il-Ministeru. 3. Ġbir ta’ drittijiet u ħlas ieħor. (1) Għandhom jitħallsu u jinġabrumfit-Taqsima responsabbli għall-Park għall-użu tal-faċilitajiet fil-Park għal attivitajiet kulturali u għal attivitajiet jew avvenimenti oħra, id-drittijiet imniż/la fl-Ewwel Skeda. (2) Kull nefqa oħra li ssir, inkluża dik għall-provvista tal-ilma, l-elettriku u s-servizzi tat-telefonu għall-attendenza ta’ persunal li jkun hemm iktar mis-soltu waqt dawk 1-attivitajiet jew avvenimenti, għandha titħallas separatament u tingħatal fit-Taqsima responsabbli għall-Park. (3) Id-drittijiet indikati fl-Ewwel Skeda għandhom jitħallsu għal kull ġurnata li jintużaw dawn il-faċilitajiet, iżda jekk il-faċilitajiet jintużaw għal perjodu minn erba’ sasebat ijiem konsekuttivi ikun hemm tnaqqis ta’ 10 % fid-dritt filwaqt li jkun hemm tnaqqis ta’ 20 % jekk il-faċilitajiet jintużaw għal perjodu ta’ tmientijiem jew aktar. 4. Garanzija bankarja. L-organizzaturi ta’ avventiment li jsir fil-Park jistgħu jkunu mitluba jagħtu garanzija bankarja bħala garanzija għal dik l-attività jew dak 1-avveniment. L-ammont tal-garanzija jiġi stabbilit fid-diskrezzjoni tat-Taqsima responsabbli għall-Park. 5. Eżenzjoni mill-obbligu ta’ ħlas ta’ drittijiet. (1) Il-Ministru jista’ jeżenta entitajiet karitatevoli milli jħallsu d-drittijiet kollha kif stabbiliti f’dawn ir-regolamenti. (2) Kap. 492. Kap. 492. Organizzazzjonijiet mhux governattivi li jkunu reġistrati taħt l-Att dwar l-Organizzazjonijiet Volontarji, għandhom iħallsu ħamsin fil-mija tad-drittijiet stabbiliti f’dawn ir-regolamenti. 6. Il-Ministru jista’ jipprojbixxi li jsiru ċertu avvenimenti fil-Park. 7. Il-Ministru għandu jkollu d-diskrezzjoni li jistabbilixxi d-dritt għal attivitajiet u avvenimenti li jsiru f’żoni li ma jkunux dawk deskritti fl-Ewwel Skeda, iżda li jkunu wkoll fil-limiti tal-Park. 8. L-awtorizzazzjoni biex issir xi attività jew avveniment fil-Park ma teżentax lil min japplika milli jikseb kull permess uffiċjali ieħor meħtieġ biex dik 1-attività jew dak 1-avveniment ikunu jistgħu iseħħu.